text: আপার প্রাইমারি পার্সোনালিটি টেস্ট জুলাইয়ে - জীবিকা দিশারী SSC Upper Primary
  June 28, 2019 Sub Editor	0 Comments SSC TET, SSC TET interview, SSC Upper Primary, Upper Primary, WBSSC Upper Primary
  অবশেষে প্রকাশিত হল এসএসসির মাধ্যমে আপার প্রাইমারি স্তরে শিক্ষক নিয়োগের পার্সোন্যালিটি টেস্টের তারিখ। দীর্ঘ টালবাহানার পর আগামী জুলাই মাসের মধ্যেও আপার প্রাইমারি সংক্রান্ত নিয়োগ প্রক্রিয়া শেষ করে দেওয়ার তোড়জোড় শুরু হল।
  আগামী ২ জুলাই থেকে ১৫ জুলাই, ২০১৯ (৭ জুলাই, ২০১৯ ও ১৪ জুলাই, ২০১৯ রবিবার বাদে) পার্সোন্যালিটি টেস্ট গ্রহণ করা হবে। স্কুল সার্ভিস কমিশনের ওয়েবসাইটে আজ সন্ধের মধ্যেই পার্সোন্যালিটি টেস্টের বিস্তৃত তথ্য আপলোড করে দেওয়া হবে।
  আজ, সন্ধে থেকেই প্রার্থীরা ওয়েবসাইট থেকে তাদের অ্যাডমিট কার্ড ডাউনলোড করে নিতে পারবেন। নিজের অ্যাপ্লিকেশন আইডি / টেট রোল নম্বর এবং জন্ম-তারিখ দিয়ে অ্যাডমিট কার্ড ডাউনলোড করে নেওয়া যাবে। প্রসঙ্গত, ২০১৬ সালে প্রায় ১৪ হাজার অপার প্রাইমারি স্তরে শিক্ষক নিয়োগের জন্য বিজ্ঞপ্তি প্রকাশিত হয়েছিল। এ বছরই শেষবারের জন্য নন-ট্রেন্ড প্রার্থীরা এই পরীক্ষায় বসার জন্য সুযোগ পান। টেট পরীক্ষা হয়ে গেলেও নানা জটিলতায় দীর্ঘদিন নিয়োগ প্রক্রিয়া আটকে ছিল। এবার কয়েক মাসের মধ্যেই নিয়োগ সম্পন্ন হবে বলে আশায় রয়েছে্ন পরীক্ষার্থীরা।